Nr. L 258/26 De Europæiske Fællesskabers Tidende 6. 10. 94 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 27. juli 1994 om CDC-Participations tegning af obligationslån emitteret af Air France (Kun den franske udgave er autentisk) (Tekst af betydning for EØS) (94/662/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Euro- pæiske Fællesskab, særlig artikel 93, stk. 2, første afsnit, under henvisning til aftalen om Det Europæiske Økono- miske Samarbejdsområde, særlig artikel 62, stk. 1, litra a), og protokol 27, efter i overensstemmelse med traktatens artikel 93 at have givet de interesserede parter en frist til at fremsætte deres bemærkninger samt under henvisning til disse bemærk- ninger, og ud fra følgende betragtninger : I Efter anmodning fra Kommissionen af 1. marts 1993 underrettede den franske regering ved skrivelse af 22. april 1993, registreret hos Kommissionen den 27. april 1993, forsinket Kommissionen om to emissioner af obli- gationer foretaget af det statsejede selskab Compagnie nationale Air France (i det følgende benævnt »Air France«) med tegningsgaranti fra det statsejede selskab CDC-Parti- cipation (i det følgende benævnt »CDC-P«), der er et datterselskab af Caisse des dépots et des consignations (i det følgende benævnt »Caisse«). Den 28. maj afholdt repræsentanter for Air France og den franske regering i Bruxelles et møde med de ansvarlige embedsmænd i Generaldirektoratet for Transport. De franske myndigheder overleverede en række dokumenter, der registreredes hos Kommissionen den 1. juni 1993. Støtten registreredes den 19. juli 1993 hos Kommissio- nens Generalsekretariat som uanmeldt støtte. Den 10. november 1993 besluttede Kommissionen at indlede proceduren efter artikel 93, stk. 2, med hensyn til nævnte transaktion mellem Air France og CDC-P. De franske myndigheder blev underrettet om beslutningen ved skrivelse af 7. december 1993. Skrivelsen blev offent- liggjort i De Europæiske Fællesskabers Tidende()), og andre interesserede parter blev opfordret til at fremsætte deres bemærkninger til sagen. Kommissionen besluttede at indlede proceduren efter artikel 93, stk. 2, fordi den havde betænkeligheder angå- ende støttens art og dens mulige virkninger for samhan- delen inden for fællesmarkedet. Kommissionen ønskede især at få klarhed over, hvorvidt støtten faktisk blev ydet i forbindelse med en omstruktureringsplan. Hvis dette var tilfældet, ønskede Kommissionen at sikre sig, at Air France brugte og kun ville bruge den tilførte kapital til sin interne omstrukturering. Kommissionen ville desuden sikre sig, at støtten til Air France ikke påvirkede samhan- delen på en måde, der strider mod den fælles interesse. For at kunne fastslå, at Air France-koncernen ikke ville bruge støtten til at overføre sine vanskeligheder til konkurrenterne, ville Kommissionen have sikkerhed for, () EFT nr. C 334 af 9. 12. 1993, s. 7.